— Гэта 54 мае вучні — вельмі таленавітыя дзеці, якія з’яўляюцца гімназістамі, вучнямі школ горада, навучэнцамі аграрнага каледжа. А яшчэ па нядзелях да мяне на заняткі ездзяць 2 дзяўчынкі з Ганцавіч, якія з вялікім жаданнем і паспяхова займаюцца маляваннем. Адна з іх з’яўляецца намінанткай на атрыманне прэзідэнцкай стыпендыі, рыхтуе выставу сваіх твораў у родным горадзе. Некалькі нашых вучняў, напэўна, стануць таксама стыпендыятамі. Для гэтага мы шмат працуем, ладзім пленэры — заняткі на прыродзе: выязджаем у Савейкі, Грушаўку, на бераг Ведзьмы. У планах — выставы, далейшы ўдзел ва ўсемагчымых конкурсах. Мы будзем змагацца за званне “Заслужаны калектыў Рэспублікі Беларусь”.